text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Wednesday, November 30, 2011
De Lima, do your job first sakbay so Sinado
Sakbay ya manparaan ya onbatik ed Sinado, resolve first the Maguindanao massacre, the Vizconde case, the plunder case and electoral sabotage case against Arroyo. No ag mo nasumpal yan risolbaen ed loob na betang mo ed dipartaminto, ag ka nayarin onbatik ed Sinado.
No gagaween mo iraya ta pian onbalingit so ngaran mod onsabin iliksion, maung nin manresign ka la natan!
Say kaokolan na baley natan iray totoon ag manpipilalek ed isabiy grasya no ag say tugtuwan iyaliguas na baley!
Nakaokolan ya ikalen si Renato Corona!
Diniral toy galang na Korti Suprima ya miparis odino ag miampar ed inkalabes ed agawa nen panaoy Martial Law.
Ya say lupa, walna, tan ngaran to et mangiimbitan ayewen so Korti Suprima lapud kagagawa to.
Anggad wadtan sikato tan iray pitoran okom ya benben ed beklew nen Arroyo, ag nailaloan ya onkurang so hustisya.
Lapud saraya sirin, say baley ya Pilipino kaokolan ya mankakasakey ed kanonotan ta pian naikal si Corona.
Ikalen si Corona!
Balet sayan nagagawa ed Korti Suprima et walay sengeg to ed si Hilario Davide tan si Artemio Panganiban. Si Davide so nanpasamba ed si Arroyo ya nen nanritiro et ginawa dan ambassador ed UN. Si Panganiban so angibagan "bakanti" so posision ya intilak nen Estrada ta piano manmaliw sikaton chief justice. Irayan okom so angiter na padir na ley ed piki, aliwan tugtuwan inkapangolo nen Arroyo.
Arroyo mankuakuanan ya mansasakit; labay toy ontaynan ta pian ag la onpawil
Nen asingger da lan ipokok ed pangawan si Arroyo aliston inmabig. Say kuanday abogago ton Lambino ya sarag to lay onsempet ta diman lad abung da manpakasil. Sakbay to ya labay to ya onlad abroad ya manpatambal kono.
Imbis ya hospital arrest, house arrest lay gabay da.
Kabebegta nitan la lamet so balita ya kaokolay iyakar ed ospital ta sinmigi lamet so sakit nen Arroyo.
Natan ta onpawil ed ospital, say labay da langula anganko et hospital arrest?
Irayan doktor na St. Lukes paelek-elekan ira.
Unaan lapud ag da sarag ya polaingan so sakit nen Arroyo, kaokolan sikato ya onlad biektaew ya mangipapatnag na inkakapoy daray doktor na St. Lukes.
Mikadua, onaabuloy ira ed katilaan nen Arroyo ya kaokolan toy manpanengneng ed abroad anggano andi ya sebel ed itika na inkadoktor.
Nitan met si Miriam Santiago tan Gregorio Honasan ya angibitla iray sangkamurengan ya balikas ya kaokolan konon itday galang si GMA sikaton nepeg labat so house arrest aliwan diad kolongan.
Anggapoy nailaloan ya onpaway ya maong ed sangi nen Honasan lapud sakey sikato so walaan ya baleg a kasalanan ed baley. Makapakelaw no akin ta analon sinador nen saman tan natan. Lapud inkamureng daray bomobotos.
Nipaakar ed si Santiago, diad padisir ko, gagawen ton mureng iray Pilipino. Sakey ya maronong ed ley ya uusaren to ta say nonot to mureng iray Pilipinod ley. Bantiwel!
Monday, November 28, 2011
Department of Sports tan Philippine Sports University
Mibiang so sayan dipartaminto ed saray pamaakaran ed pakasilan na DepEd.
Diad dalem na sayan dipartaminto iletneg so Philippine Sports University (PhilSU) ya mangiter na scholarships ed saray istudyanti ya so kanonotan da walad pakasilan. Igapo so training da irayan akaloob ed iksamin diad kinder. Mangiletneg na Philippine Sports Village ya pangipalageyan na PhilSU ed paway na Metro Manila.
Wala iray mini-Philippine Sports Village ed kada rehiun. Singa diad region 1, ngaranan ya Pangasinan-Ilocos Sports Village ya nayarin iletneg ed Urdaneta.
No naigapo la irayan kanonotan diad sampluran taon, itarya la so pangi-bid na Olympics no 2024.
Friday, November 18, 2011
Lawas kan pinabli
Tuesday, November 15, 2011
On analoy Pacquiao!
Sikatoy tugtuwan kampion!
Unong ed arum, sikato so naynay ya onaarap ed si Marquez imbis ya si Marquez ta sikatoy challenger.
Tan ag to gagatinan so sali na kalaban, aliwan singad si Marquez.
Manasinggeran irad puntos balet unong ed saray okom si Pacquiao so analo.
Parad saray Mexikano tan iray fans nen Marquez ya aliwan Mexikano, kaokolan dan awaten ya.
Sunday, November 13, 2011
Iray kasalanan daray Cojuangco-Aquino
Dakel so pinapatey daran totoo ed pyudal ya binaleybaley na Tarlac ya say katawan da et iray pamilya Cojuangco tan Aquino.
Nen agawa tay Hacienda Luisita massacre, inolit day agawgawa nen 1960s nen pinapatey daray akandalin na dalin ya ginamgam daray Cojuangco.
Satan ya dalin ed Hacienda Luisita ya inames ed dala daray dumaralos et tanda na inkaganid ed kuarta tan oley daray Cojuangco tan Aquino.
Sakey ed saray amaltog ed saray totoon onlalaban ed dili dan kanepegan et bodyguard nen dati nen Kongrisista ya si Noynoy Aquino. Sikato ni angan ko so bodyguard to anggad natan.
Natan irayan katuaan ag ira pinmaway nen iliksion. Lapud kasi ed kasil daray Cojuangco-Aquino ya pepetan iray midia na kuarta?
Sikaton atay CARP odino Comprehensive Agrarian Reform Program et sakey ya kabalgan ya lurey ed administrasion nen Cory Aquino ta say Hacienda Luisita et ag inpila ed programa.
Baleg so panduaruwak ed administrasion nen Pnoy aga labat lapud sayan kasalanan da ed totoo na Tarlac ya kabaleyan da ni met. Balet lautla ed saray angkabaleg ya lingo ya nagagawa ed inagew-agew ya batik na oley to.
Natan ag popolianan komon daray anacbanua na Pangasinan ya manari iray Cojuangco diad luyag lautla ta wala lay akaloob ed politika na Pangasinan.
Igagapo da la langula so panaggamgam na dalin ed Bayambang tan arum ni ran baley ed ketegan na Tarlac tan Pangasinan. Ag komon ya paolian na totoon walad oley ed Pangasinan ya mangiyagel ed saray kanepegan daray kabaleyan tin Pangasinan.
Analoy Pacquiao?
Kuanko:
Statistics has been doctored. I cannot believe it. Agak manisia. There are more rounds that indicate Marquez got the upperhand. Perhaps my four eyes had me deceived but Marquez won the fight by a very slight margin. Anyway, Pacquiao should better retire or seek another rematch to prove his mettle and stop the speculation that the fight is lutong macao. But with this showing, I doubt if he can really battle it out with gayweather.
How to solve our garbage problem?
Say ebat ed Solid Waste Management et iter ed saray kompanya so betang ed panagrecycle na antokaman ya basura ya manlapud produkto da.
Alimbawa, iray plastic na shampoo, bareta, sabon tan polbos ya sabon ya panpesak etc. et iter so risponsibilidad na panagrecycle ed kompanya na UNILEVER etc.
Ontan met ed saray arum ni ran basura ya singa karton, lata, plastic ya uusaren ed panagkarga, boti, etc.
Say trabaho na gobierno et ibiig irayan basura ed sakey ya segregation center ed kada barangay ya nigapo lay panagbiig ed saray kaabungan. Koliktaen ya na kada kompanya at makaoley la ran manrecycle ed saray basuran nanlapud produkto da.
Natan iray plastic ya uusaren daray angkelag ya kompanya et onpawil ed samay nanggawa na plastic ta pian sikara so manrecycle.
Ag la kaokolan so sanitary landfill odino incinerator.
Natan iray basuran biodegradable, ukis na antokaman ya bunga, etc., et iray akanbasura so kaokolan ya manasikaso ed mismon kaabungan da.
Ed arum ya salita, say basuran nanlapud produktom, sikay manrecycle. Waste coming from your products should be your own responsibility.


c: text/html

text:
KAPITULO 3
Antoy Labay na Dios ya Nagawad Dalin?
Antoy labay na Dios ya nagawad totoo?
Panon ya kinalaban so Dios?
Antoy magmaliw ya kipapasen na bilay ed dalin diad arapen?
1. Antoy labay na Dios ya nagawad dalin?
TALAGAN balibali so labay nen Jehova a Dios ya nagawad dalin. Labay ton say dalin et panayaman na totoon maliket tan agla ran balot mansakit. Ibabaga na Biblia ya “angiparaan si Jehova a Dios na sakey a hardin diad Eden” tan “pinatubo tod dalin so amin a kiew a makapaliket a nengnengen tan maabig a naakan.” Kayarin pinalsa na Dios so inmunan laki tan bii, si Adan tan Eva, impanayam to rad satan ya marakdakep ya ayaman tan inkuan tod sikara: “Manbunga kayo tan manparakel kayo, pano yoy dalin tan uleyan yo.” (Genesis 1:28; 2:8, 9, 15) Kanian labay na Dios ya saray totoo et nawalaay ananak, paawangen day hardin ya ayaman da ya anggad magmaliw ya paraiso so interon dalin, tan asikasoen da ray ayayep.
2. (a) Panon tayon naseguro ya nasumpal so panlabayan na Dios diad dalin? (b) Base ed Biblia, siopa ray manbilay ya tuloytuloy diad dalin?
2 Parad sika, nagawa kasi so panlabayan nen Jehova a Dios ya manayam iray totoo diad paraison dalin? Oniay imbaga na Dios: “Sinalitak iya . . . tan sumpalen ko.” (Isaias 46:9-11; 55:11) On, seguradon gawaen na Dios so panlabayan to! Imbaga ton ‘agto pinalsa so dalin ya andiay gagala, noagta ginawa ton panayaman.’ (Isaias 45:18) Anton klase na totoo so panayamen na Dios diad dalin? Tan panon kabayag so labay ton pambilay da dia? Oniay ebat na Biblia: “Saray matunong et tawiren day dalin, tan manbilay ira ditan diad andi-anggaan.”
3. Anto ray makapaermen ya nagagawa natan diad dalin, tan anto ray nitepet tayo lapud satan?
3 Tua, agni ‘tan agawa. Saray totoo natan et mansasakit tan ompapatey; manlalaban tan manpapateyan ni ra ingen. Walay agawan aliwa. Balet, segurado tayon aliwan oniay labay na Dios parad totoo! Anto kasi agawa? Akin et ag-asumpal so panlabayan na Dios? Anggapoy libro ed history ya makapangipaliwawa ed satan ta ginmapo so gulo diad tawen.
SAY NANLAPUAN NA SAKEY A KALABAN
4, 5. (a) Siopan talaga so akitongtong ed si Eva panamegley na sakey ya uleg? (b) Panon a nayarin magmaliw a matakew so datin makalakal tan matuan too?
4 Ipapaamta na unonan libro na Biblia ya walay kinmontrad Dios diad hardin na Eden. Sikatoy tinawag ya “uleg,” balet diad tua et aliwan ayep. Diad sampot ya libro na Biblia, nabasa ditan ya sikatoy “tatawagen a Diablo tan Satanas, a mangibabalang ed interon mundo.” Sikatoy tinawag met ya “sankaunaan ya uleg.” (Genesis 3:1; Apocalipsis 12:9) Sayan makapanyarin anghel odino agnanengneng ya espiritu, et angusar na uleg pian mitongtong ed si Eva, ya singa gagawaen na marunong a too ya kunkunwarin pansalitaen to so puppet anta sikato manaya so talagan mansasalita. Seguradon anengneng na satan ya anghel so impanggawa na Dios ed dalin parad totoo.
5 Balet, lapud perpekto so amin a pinalsa nen Jehova, siopay nanggawad sayan “Diablo” odino “Satanas”? Say simplin ebat et, ginawa na sayan makapanyarin espiritun anak na Dios so sarili to ya Diablo. Posible kasi itan? Diad tua, anggan say toon makalakal tan matua et posiblin magmaliw ya matakew. Panon? Nayarin abuloyan ton ontubod puso toy makapuy a pilalek. No atan lan lanang so sankanonot to, lalon ombiskeg so mauges a pilalek to. Insan no wala lay pankanawnawa to, nayarin gawaen toy mauges a pilalek ya nononoten to.
6. Panon a nagmaliw ya Satanas a Diablo so sakey a makapanyarin espiritun anak na Dios?
6 Ontan so agawa ed si Satanas a Diablo. Nayarin nadngel toy imbaga na Dios ed si Adan tan Eva ya manpamilya ira anggad napano so dalin. (Genesis 1:27, 28) Ompan inisip nen Satanas, ‘Balibali komon no siak so dayewen na totoo imbes ya say Dios!’ Kanian tinmubod puso to so mauges a pilalek. Insan nen kien, ginawa to la itan, pinalikdo toy Eva tan pinapaway ton matila so Dios. (Basaen so Genesis 3:1-5.) Kanian sikatoy nagmaliw a “Diablo,” ya say labay ton ibaga et “Managpauges.” Tan sikatoy nagmaliw a “Satanas,” ya say labay ton ibaga et “Sumusumpa.”
7. (a) Akin et inatey si Adan tan Eva? (b) Akin et ontatatken tan ompapatey so amin ya anak nen Adan?
7 Lapud katilaan tan panamalikdo nen Satanas a Diablo, agtinulok di Adan tan Eva so Dios. (Genesis 2:17; 3:6) Kanian sinmabi panaon et inatey ira. Atan may imbaga na Dios ya nagawad sikara no ag-ira ontulok. (Genesis 3:17-19) Lapud aliwa lan perpekto si Adan nen nankasalanan, atawir na amin ya anak to so kasalanan. (Basaen so Roma 5:12.) Pian natalosan tayo itan, niay sakey ya ilustrasyon: No say sukogan na tinapay et walay kumpil to, antoy nagawad kada tinapay? Ombalkat ed kada tinapay so kumpil odino aliwa lan perpektoy kurti to. Mipadpara, kada too et atawir toy “kumpil” odino ag-inkaperpekto nen Adan. Atan so rason no akin ya ontatatken tan ompapatey so amin a totoo.
8, 9. (a) Antoy akusasyon nen Satanas ed Dios? (b) Akin ya agtampol pinatey na Dios iramay nanrebelde?
8 Diad tua, sanen atukso nen Satanas si Adan tan Eva ya mankasalanan ed Dios, inggapo toy panagrebelde. Kinuestion toy paraan na pananguley nen Jehova. Singa to ibabagan: ‘Mauges a manuley so Dios. Matila tan isisiblet to ray maong a bengatla ed saray uuleyan to. Agkaukolan na totoo so uley na Dios. Sarag day mandesisyon a bukor no antoy maong tan mauges. Tan mas maong ni no siak so manguley ed sikara.’ Antoy gawaen na Dios ed ontan ya makapainsulton akusasyon? Parad arum, maong komon no pinatey la na Dios iratan ya rebelde. Balet naebatan kasi so akusasyon nen Satanas no ontan so ginawa na Dios? Napruebaan kasi ya duga so paraan na pananguley na Dios?
9 Lapud perpekto so hustisya nen Jehova, agnayarin tamtampol ton pateyen irayan rebelde. Nandesisyon so Dios ya palabasen ni panaon pian naebatan so akusasyon nen Satanas, tan napruebaan met ya matila so Diablo. Kanian inabuloyan na Dios ya uleyan na totoo so sarili da tan impluensyaan ira nen Satanas. Aralen ed Kapitulo 11 na sayan libro no akin ya ontan so ginawa nen Jehova tan no akin ya inabuloyan to nin onlabas so andukey a panaon antis ton panampoten iratan ya problema. Balet, nonot mo pa ’ya: Duga kasin anisia si Adan tan Eva ed si Satanas, anta anggapon balot so ginawa ton maabig ed sikara? Duga kasin panisiaan dan maruksa tan matila si Jehova, anta sikatoy angiter ed sikara na amin a bengatla? No sika man, anto kasi ginawam?
10. Panon mon nasuportaan si Jehova pian naebatan so akusasyon nen Satanas?
10 Importantin nonoten iratan a tepet ta amin tayo et apektado ed saratan ya problema natan. On, walay pankanawnawam ya ebatan so akusasyon nen Satanas pian nasuportaan moy Jehova. Pilim si Jehova bilang Manuley mo tan makatulong kan napruebaan ya matila si Satanas. (Salmo 73:28; basaen so Proverbio 27:11.) Makapaermen ta dagdaiset labat ed binilyon ya totoo so ontay desisyon da. Kanian nitepet tayo, Talaga kasin ibabangat na Biblia ya si Satanas so manuuley ed sayan mundo?
SIOPA SO MANUULEY ED SAYAN MUNDO?
11, 12. (a) Panon ya nanengneng ed samay impanukso nen Satanas ed si Jesus ya sikato so manuley ed sayan mundo? (b) Anto ni prueba ya si Satanas so manuley ed sayan mundo?
11 Agbalot nanduaruwaan nen Jesus ya si Satanas so manuuley ed sayan mundo. Aminsan et tinukso nen Satanas si Jesus tan impanengneng toy “amin a panarian na mundo tan say karakpan na saratan.” Insan impromisa nen Satanas ed si Jesus: “Amin iraya et iter kod sika no ondakmomo ka tan mandayew kad siak a maminsan.” (Mateo 4:8, 9; Lucas 4:5, 6) Isip mo pa labat, nibaga tayo kasin tukso ed si Jesus so iyoopresi nen Satanas no aliwan sikato so manuuley ed saratan ya panarian? Agkinontra nen Jesus so imbaga nen Satanas ya gawa toy amin ya gobierno ed sayan mundo. No aliwan si Satanas so mangokontrol ed saratan, seguradon sikatoy kinontra nen Jesus.
12 Siempre, si Jehova et makapanyarin-amin a Dios, say Manamalsa na makapadinayew ya uniberso. (Apocalipsis 4:11) Balet, anggapoy nabasad Biblia ya si Jehova a Dios odino si Jesu-Kristo so manuuley ed sayan mundo. Diad tua, espesipikon tinukoy nen Jesus ya si Satanas so “manuley na sayan mundo.” (Juan 12:31; 14:30; 16:11) Ibabaga ni ingen na Biblia ya si Satanas a Diablo et “dios na sayan sistema na mundo.” (2 Corinto 4:3, 4) Oniay insulat nen apostol Juan nipaakar ed sayan sumusumpa odino Satanas: “Say interon mundo et walad pakayari na samay mauges.”
NO PANON YA EKALEN SO MUNDO NEN SATANAS
13. Akin et kaukolan ya umanen so situasyon ed mundo?
13 Diad ilalabas na kada taon, lalon magmamaliw a mapeligro so situasyon ed mundo. Dakel so migi-guerran sundalo, kurakot ya politiko, kunkunwarin makadios ya lider na relihyon, tan mauge-uges iran kriminal. Imposiblin ondakep ni situasyon ed interon mundo. Ibabaga na Biblia ya asingger lan ekalen na Dios iray nagagawan mauges ed mundo diad piguerra tod Armagedon. Tan pagmaliwen ton mareen so situasyon ed mundo.
14. Siopa so pinili na Dios a magmaliw ya Manuley ed Panarian To, tan panon itan ya nipasakbay?
14 Pinili nen Jehova a Dios si Jesu-Kristo ya magmaliw ya Manuley ed Panarian odino gobierno To diad tawen. Abayag lan ibabaga na Biblia: “Sakey ya ugaw so niyanak ed sikatayo, sakey ya anak a laki so niiter ed sikatayo; tan niiter naani ed sikato so pananguley. Sikatoy tawagen a . . . Prinsipe na Kareenan. Say ilaknab na gobierno to tan say kareenan et agmangangga.” (Isaias 9:6, 7, paimanod leksab) Imbangat nen Jesus iray patumbok to ya ipikasi iyan gobierno: “Onsabi la komon so Panarian mo. Nagawa komon so linawam, a singa ed tawen, ontan met diad dalin.” (Mateo 6:10) Naaralan tayo nid ontumbok iran parte na sayan libro ya magano lan ekalen na Panarian na Dios so amin a gobierno ed sayan mundo, tan salatan to iratan ya amin. (Basaen so Daniel 2:44.) Insan panamegley na Panarian na Dios, magmaliw lan paraiso so dalin.
ASINGGER LA SO BALON MUNDO NA DIOS!
15. Anto so “balon dalin”?
15 Ipapasegurod sikatayo na Biblia: “Walay balon tawen tan balon dalin ya aalagaren tayo unong ed sipan [na Dios], tan diad saraya et manayam so inkatunong.” (2 Pedro 3:13; Isaias 65:17) No maminsan, no tutukoyen na Biblia so “dalin,” say labay ton ibaga et saray totoo diad dalin. (Genesis 11:1) Kanian say matunong ya “balon dalin” et totoo ya manguunor ed Dios tan bebendisyonan to.
16. Anto so mabmablin regalo na Dios ed saray manguunor ed sikato, tan antoy nepeg tayon gawaen pian naawat tayo itan?
16 Impromisa nen Jesus ya diad onsabin balon mundo, saramay manguunor ed Dios so makaawat na regalo ya “bilay ya andi-anggaan.” (Marcos 10:30) Pibukay mo pay Bibliam diad Juan 3:16 tan 17:3, tan pibasam so imbaga nen Jesus ya nepeg tayon gawaen pian tuloytuloy tayon manbilay. Natan, nengnengen tayo pad Biblia iray bendisyon parad saray kualipikadon mangawat ed balibalin regalo na Dios diad Paraison dalin ya asingger lan onsabi.
17, 18. Akin ya segurado tayon walay kareenan tan kaligenan ed anggan iner a pasen diad dalin?
17 Anggapo lay kaugsan, guerra, krimen, tan gulo. “Anggapo lay mauges . . . Balet saray mauyamo et tawiren day dalin.” (Salmo 37:10, 11) Magmaliw lan mareen lapud ‘patundaen la na Dios iray guerra diad interon dalin.’ (Salmo 46:9; Isaias 2:4) Insan “ombulaslas so matunong, tan inerman a pasen et walay kareenan anggad kaandi na bulan”
18 Saray mandadayew ed si Jehova et manayam ya maligen tan mareen diad dalin. Nensaman nen inunor na saray Israelita so Dios, nagmaliw iran maligen. (Levitico 25:18, 19) Talagan makapalikliket no naeksperiensya tayo met so kaligenan diad Paraiso!
19. Akin ya segurado tayon dakel so naakan diad balon mundo na Dios?
19 Agla onkulang so naakan. “Dakdakel so anien ya ilik diad dalin; say toktok na kapalandeyan et napanopano,” so inkansion na sakey a nansulat ed Salmo. (Salmo 72:16) Bendisyonan nen Jehova a Dios iray matunong a totoo to tan “say dalin et mangiter na bunga to.”
20. Akin ya segurado tayon say interon dalin et magmaliw ya paraiso?
20 Say interon dalin et magmaliw ya paraiso. Ipaalagey iray mararakep ya abung tan gawaen ya hardin iray lugar ya datin dineral na makasalanan a totoo. (Basaen so Isaias 65:21-24; Apocalipsis 11:18) Diad ilabas na panaon, itultuloy nin parakepen iray nanduruman parte na dalin ya anggad say interon globo et magmaliw lan marakdakep tan mabunabuna ya singa say hardin na Eden. Tan ‘ilukas na Dios so lima to tan peneken toy pirawat na balang mabilay a bengatla.’
21. Antoy mangipanengneng ya diad arapen et mareen la ray totoo tan ayayep?
21 Mareen lay totoo tan ayayep. Saray maatap tan maamon ayayep et saniiban mankabkab. Anggan say melag ya ugaw et ag-ontakot ed ayayep ya natan et masisibeg.
22. Antoy nagawad sakit?
22 Anggapo lay sakit. Si Jesus ya Manuley ed Panarian na Dios diad tawen et mas makapadinayew ni gawaen ton pamaabig nen say ginawa to nen wadiad dalin. (Mateo 9:35; Marcos 1:40-42; Juan 5:5-9) Kanian “anggapoy manaayam ditan a mangibagay: ‘Mansasakit ak.’”
23. Akin et makapaliket ed sikatayo so kioli ed bilay?
23 Nabilay lamet iray inaatey ya inad-aro tayo tan nayarin agla ran balot ompatey. Nabilay lamet so amin ya inaatey ya sankanonot na Dios. Diad tua, “walay kioli na saray matunong tan saray agmatunong.”
24. Antoy nibagam ed pambilay ed Paraiso diad dalin?
24 Talagan balibali pansumpalan na saray mandesisyon ya aralen so nipaakar ed Makapadinayew a Manamalsa, si Jehova a Dios, tan manlingkor ed sikato! Sankanonot nen Jesus so onsabin Paraiso ed dalin nen impromisa tod kriminal ya kaabay to: “Nakaiba ta ka ed Paraiso.” (Lucas 23:43) Kabaten tayo nin maong sirin si Jesu-Kristo, say usaren na Dios pian nagawa iratan ya amin a bendisyon.

robotstxt: allowed

filter: keep


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Sunday, November 28, 2010
Ikalen so proteksionismo?
Labay nen Ang ya pateyen so industriya diad Pilipinas.
Labay nen Ang ya so minabang ed ikonomiya na Pilipinas et saray sangkaili.
No saray arum ya mayayaman ya bansa et iyagel day industriya da, say Pilipinas ya mairap ya bansa, say gusto nen Ang, ilukas to niy puerta ton maung ya maung lan binagbag yan puerta ta piano anggapo la makasbel ed panagloob da.
Natan, pigara kasi naaawat nen Ang ya suildo ed World Bank sikaton say bilay na milyon ya Pilipino no ikalen so proteksionismo et singa anggapoy pibabali to?
Pabiskegen saray industriyan Pilipino ya miampar ed kalidad na Hapon, Korea. Looban na Pilipino saray industriyan saray sangkaili labat so minanabang. Ibangat iray Pilipinon manaliw ed saray produkton Pilipino. Onia komon so nagawa aliwan satay itatandoro nen Ang ya bosis na World Bank ya abayag lan nanpairap tan manpapairap ni ed saray Pilipino.


text:
NO. 1 2017 Tinedyer ya Walay Depresyon—Akin? Antoy Makatulong?
NO. 1 2017 Man-enjoy tan Minabang ed Pambabasam na Biblia
Saray Tasi nen Jehova—Siopa Kami?
Nandurumay lahi tan lenguahe mi, balet saksakey so gagala mi. Manunad amin, labay min dayewen si Jehova, say Dios ed Biblia tan Amalsa ed amin a bengatla. Gagawaen mi anggaay nayarian min aligey Jesu-Kristo tan kagalangan mi natawag ya Kristiano. Kada sakey ed sikami et regular ya ontutulong ed saray totoo ya naaralan so Biblia tan say Panarian na Dios. Tatasian odino ipapakabat mi si Jehova ya Dios tan say Panarian to, kanian say tawag ed sikami et Saray Tasi nen Jehova.
Nengnengen so website mi. Basaen so Biblia online. Mas amtaen no siopa kami tan no anto ray papanisiaan mi.


text:
Kasin Iisipen na Saray Tasi nen Jehova ya Sikara Labat so Nilaban?
Andi. Dakel ya nambilay nensaman ya aliwan Tasi nen Jehova so naikdan na pankanawnawan nilaban. Ipapaliwawa na Biblia ya diad balon mundo ya insipan na Dios et “
wala so kioli na saray matunong tan saray agmatunong.” (Gawa 24:15) Ontan met, dakel ya totoo natan so nayarin onggapo ni labat ya manlingkor ed Dios, anggan sikara et nilaban met. Balet, aliwan sikami so mangibaga no siopa ray nilaban tan agnilaban. Si Jesus labat so naikdan na autoridad a manggawad satan.—Juan 5:22, 27.


text:
Views: 926
Comment
Assalamo alaykom ko Ariyami a Pres. a si Jalalloden Usman madakel a salamat sangkae a pamemegayan iyo a babarakaten phangnintano baden ko Kadnan a pakandakelen iyan so manga tao a khabeganiyo sangkae a TADMAN
a tadman di ripatan angkanan a manga lombay a pephaganad ko katao. Allahomma Ameen.
@Ariya Doods daa tamaniyan mambo a salamat sii ko manga pipiya a ongangen ka, so peman so mipantag ko manga ped a miyakanggolaola sa manga bantogan sangkae a BALOINIANS ONLINE na masiken a kiyatarotopan siran mbaabaad sa certificate angkoto a aritano a si JABAR RASUL ko masa a kiyapamgay niyan sa manga certificate . MABUHAY ANG BALOINIANS.
Masa'Allah and Mabrouk ko mga kakaken... You really deserved this certificate from deped, sana marami pa ang inyong matulongan sa aside sa Baloinians Online... Thanks Pres for sharing us this certification... I wish deped also recognize some other members such Chairman Datu Soler Garlan, Datu Camad Ali, Aleem Moh'd Akil Dardagan, Ms. Zainab Sabino at sa mga Baloinians na nakakagawa ng BANTOGAN sa kanilang bayan...
Mabuhay ang Baloinias


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Wednesday, May 2, 2012
Oras lan mangiletneg na military-industrial complex ed Pilipinas! Time now to build a military-industrial complex in the Philippines!
Ta piano makaiter na siguridad ed intiron tiritoryo na Pilipinas natan ya ipapanengneng na Tsina so inkasigasiga to diad West Philippine Sea.
Selselan to so industriyalisasyon na bansa lapud patageyan to so research and development ed militar kaiba lay pangiletneg na nuclear missiles, aerospace, satellite, radar, naval shipyard etc.
Kaiban iletneg so sakey ya naval shipyard ya panggawaay angkabaleg ya bapor tan submarine ya di-torpedo ya manbantay ed taew na Pilipinas.
Kaokolan ya iletneg so sakey ya naval base ya sangkabalegan ed intiron Asia ta pian manmaliw ya maritime power ed Asia-Pacific. Build in the Philippines the largest naval base in Asia to become a maritime power in the Asia-Pacific region.
Pabiskegen to so Armed Forces of the Philippines diad panamegley na research nipaakar ed modirno tan state-of-the-art tan inimbento daray Pilipino ya kagawaan ya singa F-16 etc.
Pakasilen to so siguridad na bansan ag la kaokolan so tulong na arum ya bansa.
Pakasilen to so iyaliguas na baley diad pangiletneg na train system ed intiron bansa.
Pabiskegen to so pangiyusar daray miniral ya diposito na bansa ya kaokolan ed industriyalisasyon.
Diad tiknolohiyan nagawa ed militar, nayari iran iyiksport ya pangalaay kuwarta.
Let us build a military-industrial complex in the Philippines for Philippine security and development.
It is high time now that we assume our proper place in Southeast Asia and the world!


text:
Akin et Ompapatey so Totoo?
Say ebat na Biblia
Natural labat ya isipen no akin ya ompapatey so totoo, lalo la no sikatayo so inateyan na inaro ed bilay. Ibabaga na Biblia: “Say maditan ketket a pansesengegan na ipapatey et say kasalanan.”—1 Corinto 15:56.
Akin ya mankakasalanan tan ompapatey so amin ya totoo?
Say inmunan totoo, si Adan tan Eva, et inatey lapud nankasalanan irad Dios. (Genesis 3:17-19) Say patey labat so posiblin pansumpalan na panrebelde da ed Dios, lapud sikato so “subol na bilay.”—Salmo 36:9; Genesis 2:17.
Impatawir nen Adan ed amin ya ananak to so makapuy ya epekto na kasalanan. Ibabaga na Biblia: “Diad panamegley na sakey a too et linmoob ed mundo so kasalanan, tan say patey ed panamegley na kasalanan, ontan met a say patey et kinmayat ed amin a totoo lapud nankasalanan iran amin.” (Roma 5:12) Amin ya totoo et ompapatey lapud amin da et mankakasalanan.—Roma 3:23.
No panon ya naandi so ipapatey
Impromisa na Dios ya onsabi panaon et “akmonen to so patey ya anggad angga.” (Isaias 25:8) Pian naandi so ipapatey, kaukolan ton ekalen so manunan sengegan na satan, say kasalanan. Gawaen iya na Dios panamegley nen Jesu-Kristo, a “mangekal ed kasalanan na mundo.”—Juan 1:29; 1 Juan 1:7.
Manaral Ni
Anto so Peteg ya Ibabangat na Biblia?
Kawalaan na Saray Inaatey?
Aralen so ibabangat na Biblia nipaakar ed kawalaan na saray inaatey tan no akin et ompapatey so totoo.


text:
Reflection for Wednesday: July 17, 2013
Scripture: Matthew 11:25-27
25 At that time Jesus declared,
"I thank you, Father, Lord of heaven and earth, that you have hidden these
things from the wise and understanding and revealed them to infants; 26
yes, Father, for such was your gracious will. 27 All things have been delivered
to me by my Father; and no one knows the Son except the Father, and no one
knows the Father except the Son and any one to whom the Son chooses to
reveal him."
Reflection:
Wala ray mantetepet
ed siak no kasalanan ya talaga so pride na sakey ya too. Tetepeten
damet ed siak no antoy pidumaan ya pride ed proud?
Bilang sakey a pari
say iyebat ko nipaakar ed bibliya balet laokan koy daiset ya background tan say
meaning na pride tan proud ya gagamiten na sakey a too no sikato et mansasalita
odino unkikilos.
Diad Websters
Dictionary singa pareho labat so labay dan ibaga:
Pride: (noun); verb - pride, prided, priding; adjective
- prideful
1.
Inordinate self –
esteem,
2.
Justifiable self –
respect
3.
Elation over an
act or possession
4.
Haughty behavior
5.
Ostentatious display
Proud: adjective; adverb - prouldy
1.
Having or showing
self esteem
2.
Highly pleased -
exultant
3.
Having proper
self – respect
4.
Giving reason for
pride
5.
Spirited
Say labay ton ibaga
siren arayan duaran salita no maminsan parehoy labay dan ibaga no maminsan met
sananey depende ed panggamit ed sikara.
Dyad Pangasinan ya
Bibliya say labay ton ibagay pride et panag panagpaatagey parehod
proud.
Mabetbet ya diad biblya
met siren say tutukuyen ya pride and proud et amay meaning ya “ the inordinate love of oneself at the expense of others and the
exaggerated estimation of one's own learning and importance”. Saya et nanengneng tayod Salmo
10: 4 no kapigan saray mapaatagey et arawrawi ira ed kakabatan ed Dios. Saya so
kasalanan ya klasen pride or being proud.
Sananey met may halimbaway proud ka ed nanay mo, tatay mo,
odino singa aramay diad pelikula ya halimbawa Star Cinema “PROUDLY PRESENTS”.......
kuantora. Araman may meaning ya Highly pleased or Exultant.
Dyad sayay ebanghelyo tayo natan siguro
sikaton imbaga nen Kristo ya say pangipapakabatan toy kakabatan to et aliwan
parad saray makabat balet dyad saray ugugao ta walad sikaray ugali ya mapaabeba
aliwan mapaatagey amay untitiwala irad mas atagey ni nen say sikara. Parad saray
ugugao walaray pandedependian dan ateng da. Untan to met parad saray mapaabeba
undedepende irad Dios ed say kakabatan to. Manmaliw tayo met komun ya singa
saray ugugao aliwan mapride no ag ingen mapaabeba ed arap to. Ta amin ya walad
sikatayo pati kakabatan tayo inter tod sikatayo.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Sunday, October 2, 2011
Say Rizal prize
Sarayan galang odino primyo et itday pondo na gobierno tan iray kabalgan ya kompanya ed Pilipinas (iray pamilya Sy, Tan, Ayala, etc.).
Anggapoy duaruwa ya say ngaran nen Rizal et mas kaokolan ya pidayawen nen say sakey ya akaimbento ed dinamitan baleg so papil to ed saray kolkolan, giyera ya amatey ed dakel iran totoo ta pian say primyo ed kareenan ya ingngaran ed sikato et anggapoy kakanaan to.
Si Rizal et sakey ya sientista, sakey ya optalmologo, nobelista tan sakey ya manangarod kareenan.
Itandoro si Rizal ed sangkatageyan ya galang ed intiron mundo, atagey ni nen say primyon Nobel, say Rizal prize in science, medicine, literature tan say Rizal peace prize ya lukas ed amin ya poli na talba.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Friday, September 19, 2008
NEN ABALANG SI LAKI PILO
lanang ya trumpet so bembenda
lapud ta satan so anapanda
sipor nen balolaki nira.
Diad panmumusikoda
apan-aral daray ilalakda
amay pangulowan maestra
abogado may mikadua.
Balet agnira timmonda
ed panmumusikoda
ta sikaray tatawaganda
ya lawas ed pon-ponsia.
Sikaton nen abalang ira
say Barrio Fiesta
abiyernes santoy luplupara
ta asumpal lay ligliwa.
Ag makaogip say kapitan ed kanonotto
no iner ya narumog si Laki Pilo
ta anggano si Bae Gorian asawa
mangkelaw ta may katdolda anggapola.
Ta manaya wad biek ya barrio
say abalang ya si Lakik Pilo
akiponsia ed kaaro ton si Pedro
ya nankumbidad binyag na anak to.
Nen abalitan wadman si Laki Pilo
nanpalitson si Laki Tano
wala ray papaitan, pochero
wala met soy puto tan bitso-bitso.
Diad ngarem ya pansempetda
dakel so totoon maliket ya akibegta
bangta angan iray bagisen, natake rad poso
akis tan orangal say nangngel ed barrio.
1 comment:
-
-
theotherdissent.blogspot.com is very informative. The article is very professionally written. I enjoy reading theotherdissent.blogspot.com every day.
instant payday loans
online payday loans
- November 24, 2009 at 8:16 AM


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Wednesday, November 30, 2011
Arroyo mankuakuanan ya mansasakit; labay toy ontaynan ta pian ag la onpawil
Nen asingger da lan ipokok ed pangawan si Arroyo aliston inmabig. Say kuanday abogago ton Lambino ya sarag to lay onsempet ta diman lad abung da manpakasil. Sakbay to ya labay to ya onlad abroad ya manpatambal kono.
Imbis ya hospital arrest, house arrest lay gabay da.
Kabebegta nitan la lamet so balita ya kaokolay iyakar ed ospital ta sinmigi lamet so sakit nen Arroyo.
Natan ta onpawil ed ospital, say labay da langula anganko et hospital arrest?
Irayan doktor na St. Lukes paelek-elekan ira.
Unaan lapud ag da sarag ya polaingan so sakit nen Arroyo, kaokolan sikato ya onlad biektaew ya mangipapatnag na inkakapoy daray doktor na St. Lukes.
Mikadua, onaabuloy ira ed katilaan nen Arroyo ya kaokolan toy manpanengneng ed abroad anggano andi ya sebel ed itika na inkadoktor.
Nitan met si Miriam Santiago tan Gregorio Honasan ya angibitla iray sangkamurengan ya balikas ya kaokolan konon itday galang si GMA sikaton nepeg labat so house arrest aliwan diad kolongan.
Anggapoy nailaloan ya onpaway ya maong ed sangi nen Honasan lapud sakey sikato so walaan ya baleg a kasalanan ed baley. Makapakelaw no akin ta analon sinador nen saman tan natan. Lapud inkamureng daray bomobotos.
Nipaakar ed si Santiago, diad padisir ko, gagawen ton mureng iray Pilipino. Sakey ya maronong ed ley ya uusaren to ta say nonot to mureng iray Pilipinod ley. Bantiwel!


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Saturday, November 24, 2007
Top Ten Universities
1. Harvard University
2. University of Cambridge
2. University of Oxford
2. Yale University
5. Imperial College London
6. Princeton University
7. California Institute of Technology
7. University of Chicago
9. University College London
10. Massachusetts Institute of Technology
Walay anemiran sukatan ya inusar na Times Higher Education Survey 2007: peer review score, recruiter review score, faculty student score, citations per faculty score, international faculty score, international students score. Diad otet ya talura, antoy ilaban na UP ey? Diad mikapat, siopay taga-UP ya angiletneg ya sakey ya teorya ya uusaren da ray propesor ed intiron mundo? Anggapon balot. Anggapo ni ingen soy akasalampat ya Nobel ed siyensiya, litiratura etc. Irayan eskuelaan et diad campus da ra, wala iray mannaakar ya singa ordinaryon totoo balet ed katuaan et Nobel prize winners.
Ipapanengneng to labat balet yan listaan ya saray maaliguas ya banbansa et prioridad day produksiyon ya kakabatan, say edukasyon. Ibabaga to met ya say edukasyon et akasentro nid saray bansan nangiyulo'y kolonyalismo. Saray asakop ya baley et aralem so epekto na kolonyalismo tan imperyalismo ta anggad natan et kontrolado ira na saray mayayaman ya baley. Satan so tatawagen dan imperyalismod kultura. No omamengen say listaan et natalosan tayo ya sarayan unibersidad et nanlapud Nansakey ya Es-Estado [Estados Unidos] tan Nansakey ya Nanarian [Reino Unido] saray ibabagaran oley na Anglo-Amerikano. Siopa'y angibagan asumpal lay imperyalismo?


text:
Panon Mon Nalabanan so Takot ed Ipapatey?
Say ebat na Biblia
Natural labat ya takotan so ipapatey a singa kabusol tan manggawa tayoy paraan pian protektaan so bilay tayo. (1 Corinto 15:26) Balet saramay natatakot ed ipapatey lapud saray palson bangat o anito et magmamaliw ya “aripen ed interon bilay da.” (Hebreos 2:15) No antam so katuaan, agka sobran natatakot ed ipapatey ya anggad naekal lay liket mo.—Juan 8:32.
Say katuaan ed ipapatey
Anggapo lay amta na inatey. (Salmo 146:4) Agmo nepeg ya takotan ya ompan manlikna ka ni sakit o napairap ka no inatey ka la, ta inkompara na Biblia so ipapatey ed ugip.—Salmo 13:3; Juan 11:11-14.
Ag-itayo nasakitan na saray inatey. Anggan saramay datin maruksan kabusol et anggapo lay pakayari da. (Uliran 21:16) Ibabaga na Biblia ya naandi la so “pambusol da tan say panimon da.”—Eclesiastes 9:6, NW.
Say ipapatey et aliwan permanentin anggaan tayo. Panamegley na kioli, bilayen na Dios iray totoon inaatey.—Juan 5:28, 29; Gawa 24:15.
Impromisa na Dios ya onsabi panaon et “anggapo lay ipapatey.” (Apocalipsis 21:4) Oniay ibabaga na Biblia nipaakar ed satan a panaon: “Say matunong tawiren to so dalin tan manayam diman lawas,” agto lan balot takotan so ipapatey.—Salmo 37:29.
Manaral Ni
SAY PANAG-BANTAYAN
Antoy Nagawa no Ompatey so Too?
Akasulat ed Biblia so istorya na saray waloran inatey ya binilay lamet. Antoy imbaga nipaakar ed biek a bilay?


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Thursday, April 8, 2010
COMELEC, OTC Paper Supply nen Henry Young: Ballot secrecy folder, manisia kayo'n P380?
Diad inkasiba da ed kuarta, singa sara-sarag da'n lokoen so totoo.
Pigara kasi so apag daray miembro na COMELEC en banc ya angiter ya bindision ed saya? Pigara met kasi so apag nen Jose Tolentino? Akin tanga ya'y si Jose Melo ya ag da kono sinukay ya maung so kontrata?
Manisia kayo ballot secrecy folder P689.7 milion?
Agi, magsi-awit ti la labat la ya folder kasabi iliksion. Balet saray akibiang ed saya, ikolong ira. Andi, ipapaltog ira ed sakey ya firing squad. Walaak ed gilig ya manbantay.


text:
Say tinirak ya kamatis masamit ya ipangan ed antokaman ya buagen singa prito'n sira balet no makataway ka'y singa samal, naikal so samit ed panangan.
Ta onia so kipapasen dara'y ilalako'n kamatis diad Pangasinan lautla'd Urdaneta ya manlalapud arum ya baley.
Aaplosan da'y gas odino pormalin saray kamatis.
Sikaton irayan managlako'y kamatis, imbis ya makaiter ya sustansia somlang ed cancer so kamatis, say kamatis so mangiter na sakit ya cancer.
Sikayon suitik ya managlako'y kamatis, itonda yo pa la yan sinusuitik ya kagagawa ta iyaasingger yo'd piligro so baley!


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Thursday, April 12, 2012
Say Marcos/Ramos/Erap/GMA party: Say basuran United Nationalist Alliance (UNA)
Sayay UNA so partido daray korap, trapo tan anggapoay prinsipyon totoo. Naniba iray maka-Ramos, maka-Erap, maka-Gloria polos iran administrasion ya pekewet so ginawa lautla yay Pangasinense-Kapampangan ya si Gloria Macapagal Arroyo.
Akin no walay dala ton Pangasinan korap? Aliwa kasin onia ed si Fidel Valdez Ramos ya Ilokano-Pangasinan? Nanonotan yo ni may Expo Pilipino? Amay PEA-Amari? Amay Philip Pestano murder ya asukayan na inatey so korapsion ed militar?
Kaokolan ya AGA IBOTOS IRAYAN TOTOO ED SAYAN ONSABIN ILIKSION (those we must NOT VOTE for the coming elections):
1. GREGORIO HONASAN. Say aanaken nen Enrile ya sakey ya ipokrito ed panbobosol to ed saray ipokrito konon mibabali ed impeachment trial nen Corona. Intilak to ray kakaiba to ed kapetangan daray kudeta.
2. JACK ENRILE. Say tugtuwan anak nen Enrile ya labay to labat ya walay onsandi ed sikato pian manprotikta ed intiris da. Wala ni so smuggling ed Aparri? Akin ag la itonda so political dynasty da?
3. MIGUEL ZUBIRI. Amta to so opirasion nen Gloria ya mansaol nen iliksion na 2007. Sikaton mankuakuanan labat ya ag to amta pian makabatik natan ya iliksion et manalo. "So young yet so corrupt."
4. MITOS MAGSAYSAY. Kanayon to kari irayay Magsaysay na Zambales? Lagi. Trapo sirin. Maka-Gloria.
5. JV EJERCITO. Anak ed paway nen Erap. Anto kasi gaween to ya ed Sinado? Kapara toy Bong Revilla odino Lito Lapid? Trapo.
6. ERNESTO MACEDA. Ag la sinmawa yan politiko. Loyalista nen Marcos. Trapo.
7. MA. LOURDES NANCY BINAY. Anto ya? Political dynasty aliwa labat ed Makati? Lapud anak labat? Trapo.
8. LOREN LEGARDA. Kaokolan lan salatan na balo.
9. CHIZ ESCUDERO. Pamilya daray trapo. Ag to ninonot ya maung ya so ngaran nadiral ed sayan partido.
10. ALLAN PETER CAYETANO. Lapud inpila toy ngaran to ed sayan partido.
11. JOEY DE VENECIA. Anak na trapon si Joe de Venecia.
SARAY IBOTOS IRAY ALIWAN TRAPO, ANGGAPOY KONIKSION DAN INTIRO ED SI MARCOS, AQUINO, RAMOS, ERAP TAN SI GMA.
KAOKOLAN SO BALON POLITIKA PARAD MAALIGUAS YA PILIPINAS. We must shun corrupt, traditional politicians who will only promote their selfish and vested interests; we must elect new and principled senators who had in their hearts the best interest for betterment of the country.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Saturday, November 23, 2013
Akin "Amianan" so tawag ed balita na GMA ed Pangasinan?
Akin kasi ta tinawag dan Balitang Amianan so balita ya ipapaway da ed istasyon da ed Dagupan ya sakey ya Pangasinan a lugar?
Lapu kasin gabay dan manmaliw ya Ilokano so intiron Pangasinan?
Singa onia so labay dan nagawa.
Akin onia so padisir ko?
Unaan la no maniinterbyu ra ed Pangasinan a pasen so salitan uusaren da et aliwan Pangasinan balet Tagalog.
Balet no man-interbyu ra ed arum a pasen, say salita dan usaren et Iloko.
Insan manbalita ni ray balitan inpaway da la ed Balitang Ilokano na GMA ed Ilocos ya so salita da et Ilokano.
Wala met so segment dan "Batang Amianan" ya iray ugugaw ag da amta ya ipapasal da ra ya aliwan iran Pangasinan no ag say gagaween da ran Ilokano. Irayan ugugaw ya Pangasinan lamlamang ed tanila odino bosis da et ibabangat da ran sikara et ugugaw na Ilokanon Amianan, aliwan Pangasinense.
Iramay broadcaster da et malinew manayan Ilokano ra. Amay sakey nanlapu ed Ilocos; amay sakey diad Natividad ya say nonot to Ilokana sikato balet diad pananalita to walay tanila ton Pangasinan. Anggapo kasi onsarag ya Pangasinan ya broadcaster?
No walay kuartak labat, amin ya ipaway ko ed istasyon ya iletneg ko et Pangasinan. Pangasinan so balita, Pangasinan so patalastas, Pangasinan so amin ya mantoo ed sayan istasyon, Pangasinan so special feature to ra.
Thursday, November 21, 2013
Angitalagaan
Walan nikurit ed awaran day sulit a liliknaen day katoowan so sakey a sakit a tatawagey cancer ya ontan lay dumsis to, ta say samsamet a pakadiwit ed sikato et masulosulok lan ikayamkamto, tan panliknaay agmakayari na maakdo ran sakit. Diad utel na bolaslas tan tuloy kakabatan a nasasagmak ko ra ed arum a pasen, no sika lay pitawtawag ta pian walan mangantabay ed siak so pannodnunotan ko rad sika, odino diad pangiparak ed sika ed saray arum iran bansa, lawas ya ompaparungtal ed nunot ko so pinablik a talintaom a napapairap na milobayan a cancer ed panagbilay.
Manlapod pirawat koy abig tan kasil mo lawas, ya abig tan kasil mi met ya anak mo, tan diad pananap koy sankaabigan ya ipakana ran tambal ed sika, gaween kod sika natan so singa gawa ray inmonan totoo ed saray agmakayari ra; yakar da ra ed mapatar iran balitang na maawang iran takayan ya sesegepan ed saray simbaan da, ta piano kapag too ya ondagop a mandasal tan mikasi ed Dios et makapangipanunot na makanan polaing odino tambal.
Tan piano narapat ko ya, gaween koy anggaay nayarian ko ed pangiparungtal koy petepeteg a kipapasen mo, ya agak naamper na pananimbang odino pananeleng ed totoo; itagey koy sakbong a manasanib ed sayan sakit a mamairap ed sika, ya ibagat kon amin ed katuaan, pati say dilik a pasirayew ta manlapod anak moak lanti, wala met ed siak iray kakulangan tan kakabusan mo ra.
Europa 1886
Say nansulat
Jose Rizal
Ag mo ak didiwiten
Inpatalos ed Pangasinan nen Lourdes Bengson Ungson (1960)
Say andi-kakanaan na pilikula tan tilinobilan Tagalog (2)
Diad saray pilikula natan, dakerakel so basuran onpapaway ya nipaakar ed binabai odino bakla ya pariparihon paelek o komidi. Anggapo lay arum ya pilikulan walay arum a istorya anggano wadtan so bakla o tomboy ya karakter ya mangiter na balibali tan makapainteres ya plot?
Mamaung ni no walay arum a istorya ya gaween ya pilikula nipaakar ed agawan desyang ya onpaway iray kinon-too ya singa doktor, nars, maistra, inhinyero, abogado, janitor, waiter, managtakew, managpatey, sugarol tan dakel ni ra.
Anggapon tua so kakanaan na pilikulan Tagalog.
Diad basil na tilinobilan Tagalog, ontan met so nagagawa. Ooliten da so agla kaokolan ya oliten lapud mangiras iran mannonot na plot.
Lurey mo tay inolit da so Mara Clara, Maria Mercedes, Villa Quintana tan dakel ni ra.
Manaari iray pantaseryi ya singa ayay Adarna! Anggapo la so nanonotan da ya mangiter na impormasyon ed dakel ya nagagawa ed kompog o limogan daray totoo.
Diad arum ya bansa, walay tilinobila nipaakar ed saray doktor tan abogado. Ipapanengneng da so nagagawa ed loob na ospital, korti tan no anto ray politika odino kolkolan diman.
Akin ag nayari ya mansulat na nipaakar ed bilay na maistro, politiko odino konggrisista?
Makapasawa la ray plot na tilinobilan Tagalog sikaton agak la manbabantay.
Kapigan kasi ra makanonot na tilinobila nipaakar ed bilay daray siyentipiko?
Mabayag ni angan ko.
Saturday, November 16, 2013
Si PNoy ya palpalaran!
Manunaan la so krisis ed Luneta ya nanpanengneng na inkakapoy to pati say pankonsinto to ed si Lim ya sakey met ya inutil.
Anggapoy sirbi na NDRRMC ya imbis ya nabawasay onpatey, dakdakel so inaatey.
Mureng ya tua yan administrasiyon tan iray totoo ya angibotos ed si PNoy. Mureng iray bomobotos ya soy kanonotan da labat et no siopay kabat tan siopay makaiter na kuarta.
Anggapoy baing to met ya binmatik yan PNoy nen 2010 ya amta ton agto sarag so betang na inkapangolo.
Tan iyarum ni ray dakel ya politiko diad sayan mureng a bansa ya binmabatik iran anggapoy baing da ta anggapo lamlamang so amta da ed saray nabebetangan da.
Say wala natan ed Pilipinas et say oley daray ignoranti, mureng tan gonggong ta papangoloan nen Pnoy.
Sayay agawa ed Leyte nipanengneng a malinlinew so kapoy nen PNoy tan saray opisyales to. Inpawit nen PNoy si Mar Roxas ta DILG. Linma met si Almendras.
Natan ka balet et ag amta no siopa so kaokolan ya manmando ed sayan krisis. Say kuanen nen Almendras et si PNoy.
Duga say kuanen Tiglao ya say mamaulo diman et si Voltaire Gazmin lapud sikato so in-charge na NDRRMC unong ed ley.
No irayan opisyal et ag da amtay nabebetangan da, say pansumpalan na sayan bansa et trahidya ya singa agawad Leyte.
So unaan komon ya ginawa da sakbay ya sinmabi may bagyo et angilaem la ray relief goods. Diad arum ya salita akaparaan lan duaran agew sakbay ya onsabi may bagyo. Iramay kagawaan ya luganan na gobyerno et akapwisto ed Bikol ya ag met dalanan na bagyo. Sangkaawit da la ray relief goods.
Balet so mas importanti say pangiter na dugan impormasyon nipaakar ed bagyo. Ed saya palpak so PAGASA. Natetel so sayan ahensiya lapud kulang ya impormasyon ya inpasabi.
Nayari met ya iray totoo et manbakwit ed arum ya lugar ya aga sabien na bagyo singa Bikol sakey agew sakbay ya onsabi tan mangiter met la ray relief goods ed sikara.
Kasumpal na bagyo, ibakin tamtampol so militar diman ed Leyte pian sikara so mangiter na tulong tan uksoy. Mibansag met la dia iray baloto na Philippine navy, iray iroplano na Air Force ya walad Bikol.
Akin kasi ta si Roxas so ginawan ulo na rescue efforts? Lapu kasid 2016 presidential elections?
Aga manaloy Roxas dapot kapara toy Pnoy.
Saturday, November 2, 2013
Puno ipokrito!
Akin kasi ta mibabali ed pdaf si Reynato Puno ya datin pangolon okom na Korti Suprima?
Dapot labay to kasin ikalen a tua so lamot na korapsion ed gobyerno?
Dapot labay to kasin nanengneng a lider ed saray mankuakuanan a malinis a totoon somlang ed marutak a panag-uley?
Odino dapot labay ton iyamot ed publiko so mas baleg a takew na hudikatura ed tatawagan ya Judicial Development Fund a sakey a lupa na pdaf?
Nen panaon nen Hilarion Davide ya sakey met a buanges ed oley ngalngalin na-impeach lapud sayan baleg ed panagtakew na JDF.
No ikalen so pdaf na Konggriso, kaokolan ya ikalen met so JDF na SC. Ontan met so pork barrel nen Pnoy.
Makapalek si Pnoy ya sikato kono et aliwan matakew.
Atay DAP so panlapuay takew lapud wadtan si Abad ya matakew.


text:
Antoy Ibabaga na Biblia?
Anto so Panarian na Dios?
WALA RAY MANISIA ya say labay ya ibaga na satan et manuuley so Dios ed puso na too; iisipen balet na arum ya niwala itan lapud pansasagpot na totoo ya pagmaliwen a mareen tan nankakasakey so mundo. Antoy papanisiaan mo ey?
NO ANTOY IBABAGA NA BIBLIA
“Say Dios na tawen et mangiletneg na panarian ya agbalot naderal. . . . Buyaken tan panganggaen to irayan amin a panarian [na too].” (Daniel 2:44) Say Panarian na Dios et sakey a gobierno.
ANTO NI NAARALAN TAYOD BIBLIA?
Say Panarian na Dios et walad tawen.
—Mateo 10:7; Lucas 10:9.
Uusaren na Dios so Panarian pian nagaway linawa to diad tawen tan diad dalin.
—Mateo 6:10.
Kapigan onsabi so Panarian na Dios?
ANTOY EBAT MO?
Anggapoy makaamta
Magano la
Agla onsabi
NO ANTOY IBABAGA NA BIBLIA
“Sayan maong a balita na Panarian et nipulong ed interon dalin bilang pantasi ed amin a nasyon, insan onsabi so anggaan.” (Mateo 24:14) No nipulong lad interon dalin so maong a balita, onsabi so Panarian pian panampoten iyan mauges ya sistema na mundo.
ANTO NI NAARALAN TAYOD BIBLIA?
Anggapon balot diad dalin so makaamta no kapigan so eksakton isabi na Panarian na Dios.—Mateo 24:36.
Prupruebaan na saray propesiya ed Biblia ya magano lan onsabi so Panarian.—Mateo 24:3, 7, 12.


text:
APENDISE
No Panon so Pantrato ed Adispelo
Sano walay kapamilya, kanayon, odino maapit a kaaro tayo ya nakal ed kongregasyon lapud agto nagbabawian so ginawa ton kasalanan, talagan ansakisakit itan ed sikatayo. Nabasa ed Biblia no antoy nepeg tayon gawaen ed onia ran situasyon tan say itulok tayod satan so mangipanengneng no talagan inad-aro tayo so Dios tan no kasin matoor tayo ed saray uksoyan to. * Imanoen so pigaran tepet nipaakar ed saya.
Panon so nepeg ya pantrato tayo ed adispelo? Oniay ibabaga na Biblia: “Tundaan yo lay miulop ed siopaman a tatawagen ya agi a manggagaway seksual ya imoralidad odino maagum a too odino mandadayew ed idolo odino makaderal so panagsalita to odino buanges odino managkatkat, tan agkayo anggan midudungo ed ontan a too.” (1 Corinto 5:11) Oniay nabasa tayo nipaakar ed amin ya “agmansiasiansia ed bangat na Kristo”: “Agyo papalooben ed saray ayaman yo odino agyo ibabano. Ta samay mangibano ed sikato et mibibiang ed saray mauges a gawa to.” (2 Juan 9-11) Agtayo nepeg ya miulop odino mitongtong ed adispelo, nipaakar man itan ed espiritual iran bengatla odino andi. Oniay inkuan na The Watchtower a Setyembre 15, 1981, pahina 25: “Anggan say pangibaga labat na ‘Kumusta’ et nayari lan mansumpal ed istoryaan tan pikaaro ni ingen. Kasin labay tayon gawaen itan ed adispelo?”
Kasin talagan kaukolan ya paliisan so adispelo? On, lapud pigaran rason. Unona, nalalanor ed saya so katooran tayo ed Dios tan ed Salita to. Uunoren tayo si Jehova aliwa labat a sano mainomay itan a gawaen, noagta anggano mairap. Inad-aro tayo so Dios, kanian uunoren tayoy amin a ganggan to, ya bibidbiren tayon sikatoy maaro, patas so panangukom to, tan parad pankaabigan tayo iray ganggan to. (Isaias 48:17; 1 Juan 5:3) Komadua, no arawian tayo ray agmagbabawin nankasalanan, proprotektaan tayoy sarili tayo tan saray agagi pian ag-itayo nadutakan ed espiritual tan moral, tan mansiansian maabig so reputasyon na kongregasyon. (1 Corinto 5:6, 7) Komatlo, parad pankaabigan lanlamang na adispelo so itulok tayod saray prinsipyo na Biblia. No suportaan tayo so desisyon na hudisyal a komite, nayarin napakiwas so puso na nankasalanan ya ngalngali ag-onkiwas ed tulong na saray elder. Lapud agto la napipiulopan iray inad-aro to, nayarin ‘makapannonot a maong,’ naisip toy inkaseryoso na kasalanan to, tan manggaway paraan pian makapawil ed si Jehova.
Panon to no say adispelo et kapamilya odino kanayon? Talagan nasubok so katooran tayo ed si Jehova no say nadispelo et kapamilya o kanayon tayo lapud maapit so liknaan tayod sikato. Panon so nepeg a pantrato tayo ed kapamilya odino kanayon tayo ya adispelo? Agtayo dia napantongtongan so amin a situasyon ya posiblin nagawa, balet pantongtongan tayo so duaran kaslakan a situasyon.
Wala ray situasyon ya nayarin kaamong ni na pamilya so adispelo. Anggaman adispelo, ag-apultot so relasyon tod sikara bilang kapamilya to kanian nayarin mantultuloy ni ray inagew-agew a kimey tan rotina da. Balet lapud ginawa ton kasalanan, pinultot to la so espiritual ya relasyon to ed saray Tasi ya kapamilya to. Kanian agla iyabuloy na saray matoor ya membro na pamilya ya mibiang so adispelo ed saray espiritual ya aktibidad da. Alimbawa, anggano presente so adispelo legan na panagdayew na pamilya, sikatoy agmibiang ed satan. Balet no menor-de-edad so adispelo, responsabilidad nin siansia na atateng ya sikatoy bangatan tan disiplinaen. Kanian nayarin iyaralan na atateng so adispelon anak da. *
Wala ray situasyon ya say adispelo et agla kaamong na pamilya to. Anggano wala ray mataltalag a situasyon ya sikatoy kaukolan ya napitongtongan pian naasikaso iray bengatlan nipaakar ed pamilya, nepeg ya anggad posible et paliisan itan. Agmanggagaway baraan iray matoor ya membro na Kristianon pamilya pian napilimogan da so adispelon kapamilya o kanayon ya agda kaamong. Imbes, matoor irad si Jehova tan ed organisasyon to kanian susuportaan da so Makasulatan ya uksoyan nipaakar ed panagdispelo. Say katooran da et parad pankaabigan na samay nankasalanan tan nayarin atan so makatulong ed sikato pian minabang ed disiplina. *
^ par. 1 Saray prinsipyo ed Biblia nipaakar ed panagdispelo et onaplika met ed saramay insian day sarili da ed kongregasyon.
^ par. 2 Parad kaaruman nin impormasyon nipaakar ed adispelo ya menor-de-edad ya anak a wala nid pudir na atateng, nengnengen so Panag-bantayan ya Oktubre 1, 2001, pahina 16-17, tan The Watchtower ya Nobyembre 15, 1988, pahina 20.
^ par. 3 Parad kaaruman nin impormasyon nipaakar ed no panon so pantrato ed adispelon kapamilya o kanayon, nengnengen so simbawan base ed Biblia ya nabasa ed The Watchtower ya Abril 15, 1988, pahina 26-31, tan Ministeryo Tayo ed Panarian ya Agosto 2002, pahina 3, 4.


text:
Nangelan tayo diad unaan ya babasaen ed libro nen Propita Isaias so sakey ed saray sankarapen ya bersikulo ed biblia: “Anggan nalingwanan na ina so anak to, siak ag ta kayon balut nalingwanan.”(Isa. 49,15) Saya so sipan na Dios a Katawan ed sikatayo ran pinalsa to: Agto itayon balot lingwanan tan paolyan na say Dios ya Ama tayo!
Tan sayan inbalikas nen Propita Isaias so pinasimbalo na Katawan tayon Jesukristo diad say ibanghilyo ya abasa tayo natan: “Kanyan ag kayo mapagpaga!” a kabaliksan to yan ibabaga na Katawan ed sikayo ra ya say tua agaylay paga tayo ed kairapan na bilay?
“Kanyan ag kayo mapagpaga.” Palinewen tayo ya sayan inbalikas na Katawan et agto kabaliksan ya manbilay tayon palpalaran, patapon odino anggapoy pibabali ed responsibilidad tayon mankimey tan manparaan met ed saray arapen tayo. Odino, agto labay ya ontunda tayo lan mankimey ta akaoley lay Dios ed sikayo ya manpakan, mankawes tan mananap na abong tayo! No onya so panagnunot tayo ed sayan inbaga na Katawan, akin ni et kasin inter na Dios ed sikatayo so kakabatan, biskeg na laman tan maong ya panagnunot?
Kekerewen labat na Katawan ya manmatalek tayo ed say Dios tan agtayo manpapaga ya singa anggapoy pibabali na Dios ed sikatayo. Akin?
Unaan, manmatalek tayo ya sayan Dios ya amalsa ed sikatayo ya sayan bilay ya pinalsa to et naitday tulong tan suporta; say Dios tayo et agnasabsabaan so grasya tan bendision ya manlalapud sikato para sikatayo; say Dios tayo et ag-masiblet.
Kumadwa, say panag-paga ed antokaman ya anggapo so pakayari tayon nasalatan tan nagawaan et anggapo so kakanaan to. Ingen, saya so tanda na kakulangan na panag-matalek ed say Dios ya Maiter tan Mapangasi ed amin. Say Dios tayo et Dios ya tatawagen tayon Ama tayo. Panon tayon ag-manmatalek ed say panangaro na Ama tayo?
Kumatlo, say bilay na twan Kristiano et bilay ya apanoy liket. Manliket lapud say Dios ya ag-makalingwan. Ta para sikatayo ran too, no ingagalan lingwanan so sakey, say kabaliksan to et say paka-balang na panangaro ed saman ya too. Ta say toon ingagalan malingwan, so toon anggapo la so panagaro to. No alingwana yo la so birthday na asawa yo odino say anniversary yo anggan agkayo ni kabaw, say kabaliksan to et saksakey: samay nilingwanan yo, et anggapo la so panangaro yo.
No imbaga na Propita Isaias ya ag nalingwanan itayo na Dios anggan say ina et sarag ton nalingwanan so anak to, sirin say Dios tayo so Dios ya Maaro. Say Dios et Aro mismo. Kanian, agaylay liket tayo komon iran anak na Dios Ama lapud sayan panangaro na Dios ed sikatayon amin. Akin et mapaga tayo ni sirin? Manmatalek tayo ed say Dios a Katawan ta “iter to lan amin so nakaukolan tayo.” Ontan pa komon. Amen.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Thursday, April 22, 2010
COMELEC: Akankasalanan no akin marutak so kaliberliber ed sayan iliksion
Akin mairap so manpaseminar ed saray mankakampania nipaakar ed saray nayari tan ag nayari ed saya'n iliksion sakbay na campaign period?
Akin ag to sarag ya mangiter ya pamadosa ed sarayan onsosomlang ed ley?
Andi. Ta irayan opisial na COMELEC tan anggano saray wala'd beba diad probinsia tan baley, mureng ira tan inutil.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Tuesday, January 12, 2010
Kaokolan so dumadasig (columnist) ed Balon Silew
antikey ya salaysay (1000 salita) ed salitan Pangasinan nipaakar ed amta yon
maung (espesialisasion) singa nipaakar ed panagdalos, panagsigay, awaran na
Pangasinan, bilay na istudianti, bilay ed biektaew, panag-anlong, panag-alwar ed
sakit, kanonotan daray maistro/maistra ed abeba, atagey ya eskuela odino
kolihio, kakabatan ed ley (legal affairs), isports (odino pakasilan), panangaro
(singa Dear Dr. Love) tan antokaman ya nayarin isulat, mangipawit kayo'y
proposal ed balonsilew@yahoo.com tan sample na inkorit yo. Makaoley kayo no
antoy ingaran yo'd dasig yo ed Pangasinan. Aliwan patbek so panaglitra ta siak
bilang editor/manangikurang so makaoley ya manapiger.
Unaan ya deadline: Iniro 31, 2010
Otit ya deadline: February 15, 2010


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Friday, February 17, 2012
Why we, Filipinos, must remain vigilant?
Akatakew iray baleg. Dakel so ginawgawa dan pikewet ya ag da amtan kasumpal ya 2010 nitan lay totoon mansingil ed sikara.
Siopa irayan totoo ya nayarin manpaparaan ya manggulo?
Unaan la dia say pamilya nen Arroyo.
Mikadua dia iray aliporis nen Arroyo ya naitdan ya tolong nen panaun nen GMA. Nabasa iray sulsulat da ed diaryo ya sikara so mangitandoro ed saray ginawgawa konon marakep nen GMA.
Iray negosianti tan politiko ya akinabang ed saray iligal ya kagagawa, i.e. smuggling, bribery, droga etc.
Iray miembro na militar ya akinabang ed grasya ya inter nen Arroyo.
Iray miembro na Simbaan ya Katoliko ya abindisyonan na kwarta nen oley nen GMA, iray onkokontra ed RH bill, iray obispo ya asingger ed si GMA. Ipila dia so Iglesia ni Cristo ya isasakit da si Gatdula ya inikal dad NBI lapud kidnapping charges tan si Corona ya so abogago to et si INC member Serafin Cuevas.
No labay dan aleen so oley nen Pnoy, kaokolan ya bantayan so galaw nen Binay ta ompano naolit may agawa nen inikal day Erap.
Sakey nen bantayan ya pwirsa iray pamilya ya Marcos ya onpoposisyon la ra lapud akairong si Bongbong ya sasamiten dan onirong ed Malacanang.
But we must also be very cautious with the Aquino administration because it is the one in power.
Kaokolan ya bantayan si Pnoy tan iray opisiales ta ompano sikara met so onsublay ya mantakew ed kwarta na baley.
In other words, we must not get blindsided by their attempt to cleanse the government so that we don't allow them to rob us just like what the Arroyos and their ilk did under our very noses.
It is highly urgent for Pnoy to distribute the Hacienda Luisita to the farmers who had tilled the land with their blood and toil. It is highly immoral for the HLI to appeal it to the SC so that the compensation they get is higher than what is stated in the decision.
Ipapasoot nen Corona ya say rason no akin kinasoan da sikato ed panamegley na impeachment et lapud konod Hacienda Luisita ya sikato so nankorit na disisyon.
Pian onpatey la yan kanonotan nen Corona, ibonog lan tampol sayan dalin na Hacienda Luisita.
Iraya sirin et mantulak ed sikatayo ya manbantay ed kampo nen GMA tan diad kampo met nen PNoy ta pian agla manbunga so antokaman ya maoges ya ipaparaan da.


text:
MANUNAN ARTIKULO
Talaga Kasin Nambilay si Jesus?
ALIWAN mayaman tan anggapoy posisyon tod gobierno. Anggapo ingen so sarili ton abung. Balet saray bangat to et mangiimpluensya ed dakdakel a totoo. Say tepet, talaga kasin nambilay si Jesu-Kristo? Antoy ibabaga na saray historian tan walaan na autoridad nensaman tan natan?
Si Michael Grant, sakey a historian tan eksperto ed sibilisasyon na saray Griego tan Romano, et imbaga to: “No say basiyan ya uusaren tayod pan-analisa ed abaybayag la ran sulat ya pakabasaan na agawgawa nensaman et sikato met so usaren tayon basiyan sano aanalisaen tayoy Balon Sipan, agtayo nakuestion ya nambilay si Jesus no panon ya agtayon balot kukuestionen ya nambilay iray dakel a paganon persona nensaman.”
Si Rudolf Bultmann, sakey a propesor ed panagaral na Balon Sipan, et imbaga to: “Anggapoy basiyan pian kuestionen no talaga kasin nambilay si Jesus tan anggapoy nangunggonam no kuestionen mo itan. Anggapoy matinon too ya panduaruwaan ton si Jesus so founder na grupo na totoo nensaman ya say sankaunaan iran membro et [saray Kristiano] ya taga Palestina.”
Si Will Durant, sakey a historian, writer, tan philosopher, et insulat to: “No saray ordinaryon lalaki [saray angisulat ed Ebanghelyo] et akapan-imbento na makapanyari tan maimpluensyan too diad saksakey a henerasyon, ya agnaparaan iray bangat to tan sarag ton pankakasakeyen so totoo, sakey itan ya milagro ya mas makapakelaw nen say dinanman ya akasulat ed Ebanghelyo.”
Si Albert Einstein, Judion physicist ya inyanak ed Germany, et imbaga to: “Judio ak, balet pandinayewan koy kabkabat ya Nazareno.” Nen tinepetan no kasin manisia ya nambilay nensaman si Jesus, inyebat to: “On! No basaen moy Ebanghelyo, talagan naliknam ya wadtan si Jesus. Sikatoy mabilabilay ed kada salita. Anggapoy ontan ya naliknam no is-istorya labat so impanbilay to.”
“No basaen moy Ebanghelyo, talagan naliknam ya wadtan si Jesus.”
—Albert Einstein
ANTOY IPAPANENGNENG NA HISTORY?
Say sankadetalyadoan ya rekord na impanbilay tan ministeryo nen Jesus et nabasa ed saray salaysay ed Biblia ya tatawagey Saray Ebanghelyo—Mateo, Marcos, Lucas, tan Juan—inngaran ed saray nansulat ed saratan. Ontan met, wala ray insulat nensaman na saray aliwan Kristiano ya nabasa so ngaran nen Jesus.
TACITUS
(manga 56 anggad 120 C.E., odino Common Era) Si Tacitus so sankasikatan ya Romanon historian nensaman. Say insulat to ya Annals et tungkol ed Empiryo na Roma manlapud 14 C.E. anggad 68 C.E. (Inatey si Jesus nen 33 C.E.) Insulat nen Tacitus ya nen walay agawan baleg ya pool ed Roma nen 64 C.E., inisip na totoo ya pakana itan nen Emperador Nero. Balet insulat nen Tacitus ya pinalsaan nen Nero iray Kristiano pian “ontunda lay labirlabir.” Insan imbaga nen Tacitus: “Si Kristo, say nanlapuan na ngaran [ya Kristiano], et senentensiaan na ipapatey nen Poncio Pilato legan na uley nen Tiberio.”—Annals, XV, 44.
SUETONIUS
(manga 69 C.E. anggad kayari 122 C.E.) Insulat na sayan Romanon historian diad libro ton Lives of the Caesars iray agawa legan na uley na unonan 11 ya emperador na Roma. Diad samay parte tungkol ed si Emperador Claudio, insulat to ya nanggugulo iray Judio diad Roma ya say posiblin rason et pansasangsangan day tungkol ed si Jesus. (Gawa 18:2) Insulat nen Suetonius: “Lapud lanang ya manggugulo iray Judio makasengeg ed si Chrestus [Kristo], pinalayas ira [nen Claudio] diad Roma.” (The Deified Claudius, XXV, 4) Anggano insulat nen Suetonius ya si Jesus so sengegan na gulo, agto nanduaruwaan ya nambilay si Jesus nensaman.
PLINY THE YOUNGER
(manga 61 anggad 113 C.E.) Sayan Romanon autor tan gobernador ed Bitinia (natan et Turkey) et nansulat ed Romanon Emperador ya si Trajan no panon ton tratoen iray Kristiano ed satan ya probinsya. Imbaga nen Pliny ya sinali ton pasooten iray Kristiano ya benegan day pananisia ra, tan siopaman ya agmalabay et pateyen. Imbaga to: “Saramay . . . nandasal ed [paganon] Dirios legan ko ran didiktaan, tan saramay nandayew ed estatuam ya walay inyapay dan alak tan insenso . . . tan insamba da lanlamang si Kristo . . . , et imbulos ko.”
—Pliny—Letters, Book X, XCVI.
FLAVIUS JOSEPHUS
(manga 37 C.E. anggad 100 C.E.) Imbaga na sayan Judion saserdote tan historian ya say maimpluensyan atagey a saserdoten si Anas et “tinipon to ray ukom na Sanhedrin [say atagey a korte na saray Judio] tan inyarap tod sikara so lakin manngaran na Santiago, say agi nen Jesus ya tinawag a Kristo.”—Jewish Antiquities, XX, 200.
SAY TALMUD
Nanengneng ed sayan koleksion na sulsulat na saray Judion rabbi ya insulat nen komatlo anggad komanem ya siglo C.E. ya anggan saray mamubusol ed si Jesus et binidbir da ya sikatoy nambilay nensaman. Nabasa ed sakey a sulat ya diad “agew na Paskua, si Yeshu [Jesus] a Nazareno et impasak ed poste,” ya susuportaan na arum nin sulsulat nensaman. (Babylonian Talmud, Sanhedrin 43a, Munich Codex; nengnengen so Juan 19:14-16.) Onia met so nabasad sakey nin sulat: “Anggapo komoy anak odino estudyante tayo ya manggaway kababaingan ed publiko ya singa ginawa na Nazareno”—say mabetbet ya tawag ed si Jesus.
—Babylonian Talmud, Berakoth 17b, footnote, Munich Codex; nengnengen so Lucas 18:37.
EBIDENSYA NA BIBLIA
Nabasa ed Saray Ebanghelyo so detalyadon salaysay na impanbilay tan ministeryo nen Jesus, pati iray espisipikon totoo, lugar, tan panaon—saray pakapatnagan ya say sakey a sulat et talagan tua. Say sakey ya alimbawa et nabasad Lucas 3:1, 2, ya ontulong pian naamtaan no kapigan so eksakton petsa na inggapoy kimey nen Juan Bautista, say angipakabat ed isabi nen Jesus.
Insulat nen Lucas: “Diad koma-15 taon ya uley nen Tiberio Cesar, sanen si Poncio Pilato so gobernador na Judea, si Herodes so manuley na distrito na Galilea, si Felipe ya agi to so manuley na distrito na Iturea tan Traconite, tan si Lisanias so manuley na distrito na Abilinia, diad saray agew na saray manunan saserdote a si Anas tan si Caifas, say salita na Dios et sinmabi ed si Juan ya anak nen Zacarias dia ed kalawakan.” Lapud sayan detalyadon listaan, naamtaan tayo ya “say salita na Dios et sinmabi ed si Juan” nen taon 29 C.E.
Say pitoran ngaran ya binitla nen Lucas et kabkabat na saray historian. Anggaman ontan, wala ray nankuestion no talaga kasin nambilay si Poncio Pilato tan Lisanias. Balet apaneknekan ya alingo ra. Wala ray adiskobrin sulsulat nensaman ya nabasa so ngaran na satan ya duaran opisyal, kanian apruebaan ya susto si Lucas. *
AKIN YA IMPORTANTIN AMTAEN?
Importantin amtaen no kasin nambilay si Jesus ta importante iray bangat to. Alimbawa, imbangat nen Jesus iray totoo no panon iran magmaliw ya maliket. * Tan impromisa to ya onsabi panaon et niwalay tuan deen tan seguridad, tan mankakasakey la ray totoo diad uley na saksakey a gobierno ed interon mundo a tatawagen ya “Panarian na Dios.”
Dugaruga so tawag ya “Panarian na Dios” lapud diad panamegley na sayan gobierno et uleyan na Dios so interon dalin. (Apocalipsis 11:15) Impalinew itan nen Jesus nen imbaga tod samay modelon pikakasi to: “Ama mi a walad tawen, . . . onsabi la komon so Panarian mo. Nagawa komon so linawam . . . diad dalin.” (Mateo 6:9, 10) Antoy gawaen na Panarian parad totoo? Nia so pigara:
Ontunda lay guerra tan saray panlalaban ed loob na bansa.—Salmo 46:8-11.
Naandi lad anggad angga so kaugsan, pati inkaagum tan kurapsion, ontan met iray mauges a totoo.—Salmo 37:10, 11.
Saray sakop na Panarian et panliketan day nansagpotan da.—Isaias 65:21, 22.
Say dalin et magmaliw lan mabuna kanian manbunga na dakdakel iray tanaman.—Salmo 72:16; Isaias 11:9.
Iisipen na arum ya ilusyon labat iratan. Balet agta mas ilusyon so panmatalek ed gobiernoy too? Isipen pa: Anggano balbaleg lay inaligwasan na edukasyon, science, tan teknolohiya, dakel nin siansiay mapagpaga ed arapen. Tan kada agew et nalilikna tayoy irap lapud ekonomya, politika, tan relihyon, tan lapud inkaagum tan kurapsion. On, anggapoy nagagawaan na gobiernoy too!—Eclesiastes 8:9.
Kanian importantin amtaen tayo no kasin nambilay si Jesus. * Ibabaga na 2 Corinto 1:19, 20: “Anggan panon karakel iray sipan na Dios, nagmaliw iratan ya ‘on’ diad panamegley [nen Kristo].”
^ par. 23 Walay nalmon sulat ya nabasa so ngaran na sakey a tetrarka, odino “manuley na distrito” ya si Lisanias. (Lucas 3:1, paimanod leksab) Sikatoy nanuley ed Abilinia diad samay panaon ya imbaga nen Lucas.
^ par. 25 Say balibalin alimbawa na saray bangat nen Jesus et nabasa ed Mateo kapitulo 5 anggad 7, ya tatawagen a Sermon ed Palandey.
^ par. 32 Parad kaaruman ya impormasyon tungkol ed si Jesus tan saray bangat to, onlad www.jw.org/pag tan nengnengen ed BANGAT NA BIBLIA > EBAT ED SARAY TEPET ED BIBLIA.
Manaral Ni
Panon Tayon Naseguro ya Tua so Biblia?
No nanlapud Dios so Biblia, seguradon anggapoy arum a libron makapiparad satan.
Inkioli nen Jesus
—Talaga Kasin Agawa?
Anto ray mangipanengneng ya tua iray salaysay na Ebanghelyo nipaakar ed si Jesus?


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Sunday, January 18, 2009
Salitan Pangasinan ed Inagew Agew
Baléy pn. 1. Man-, mangipalagey na abung ya manayam a bokor. Say talos to mangasawa la. 2. Amaléy, nanasawa. 3. Sanka-, sanasawa; sakey a tributo, buis nen panaun na Espanyol, ya ontutukoy ed duaran sanobio ag ni nikasal. Aliwan naynay ya gagamiten ya singa sankabubung 4. Panamaléy, kipapasen na sanasawa. 5. Say kaiba na ogaw ya iyanak ya kasoldong na puseg [Kadkadua ed Iloko, placenta ed Inglis]. 6. Anawet ya matirial ya onkakawes ed sakey ya ayep, singa alama, odino itnol o prutas. 7. Totokoyen to met so pasikder ya gawa'd kawayan odino kiew.
© Erwin S. Fernandez
2 comments:
-
-
Ayos ya'y "Salitan Pangasinan ed Inagew Agew". Maong ta natatalusan mo may diccionario espanyol nen cosgaya tan naipatalus mod Pangasinan iramay salitan wadman.
- May 3, 2009 at 5:34 PM
- win said...
-
Pasensia la natan ak labat onibat. Natalosan ko'y Ispanyol sikaton ontan, Chris.
- January 23, 2010 at 12:31 AM


text:
TULONG PARAD PAMILYA | DIAD SANASAWA
No Panon ya Ipanengneng so Respeto
NO AKIN YA MAIRAP
Imbaga na asawan laki: “Nen nankasal kami, naamtaan mi nen asawak ya mandumaan so opinyon mi no panon ya ipanengneng so respeto. Pero aglabay ya ibaga na satan ya siak so duga tan sikatoy aliwa—talagan mandumaan kami labat. Balet mabetbet kon nalilikna ya singa aliwan marespeto so pitotongtong tod siak.”
Imbaga na asawan bii: “Diad binalegan kon pamilya, normal labat so mansalitan maksil, ipanengneng so naliliknam diad ekspresyon na lupa, tan biglan onsalet no walay mansasalita. Agmi iisipen ya aliwan marespeto so onman. Balet duman maong ed pamilyan binalegan nen asawak.”
Say respeto et kaukolan ya lanang ya ipanengneng na sanasawa ed sakey tan sakey, aliwan no labay da labat. Panon mon nipanengneng ya rerespetoen moy asawam?
NO ANTOY NEPEG MON NAAMTAAN
Mas kakkaukolan na lalaki so respeto. Ibabaga na Biblia: “Kada asawan laki . . . et nepeg ton aroen so asawa to a singa ed dilin laman to.” Balet intuloy to: “Say asawan bii et nepeg a walaan na aralem a respeto ed asawa to.” (Efeso 5:33) Parehon kaukolan ya nalikna na sanasawa ya sikaray aaroen tan rerespetoen, balet mas kakkaukolan na asawan laki ya nalikna so respeto. “Kaukolan ya nalikna na lalaki ya sarasarag dan arapen so nanduruman situasyon, solusyonan iray problema, tan asikasoen so pamilya ra,” so imbaga na asawan laki ya si Carlos. * No rerespetoen na asawan bii so asawa to lapud saratan ya nagagawaan to, aliwan say asawa to labat so nagunggonaan, noagta pati sikato. “No rerespetoen koy asawak, mas ipapanengneng toy panangaro tod siak,” kuan na asawan bii ya si Corrine.
Kaukolan met na asawan bibii so respeto. Agnipanengneng na asawan laki ya inaro toy asawa to no agto rerespetoen. “Kaukolan kon respetoen iray opinyon tan suhestion nen asawak,” kuan nen Daniel. “Kaukolan ko met ya respetoen so liknaan to. Anggano agko natatalosan no akin ya onman so nalilikna to, agto labay ya ibagan ibaliwalak la so nalilikna to.”
Nibagan marespeto ka no nalilikna itan na asawam. Ompan iisipen mo ya marespeto ka, balet say talagan pakasukatan na respetom et no kasin nalilikna itan na asawam. Atan so naaralan na samay asawan bii ya abitlad gapo diad “No Akin ya Mairap.” “Anggano parad siak et marespeto ak balet parad si asawak et agak marespeto, siak sirin so kaukolan ya manguman.”
NO ANTOY NAYARIN GAWAEN MO
Isulat so taloran labalabay mon ugali na asawam. Saratan so nayarin pangibasiyan mo pian mas respetoen moy asawam.
Diad sakey simba, obserbaan moy sarilim (aliwan say asawam) ed saraya:
Saray salitam. Naamtaan ed sakey ya research ya “saray sanasawan maliket so ulopan da et mangibabaga na limaran positibon komento ed kada sakey ya negatibon komento no pantotongtongan day problema ra. Balet, saray sanasawa ya posiblin mandiborsyo et anggapo ni sakey (0.8) ya positibon ibabaga ra ed kada sakey ya negatibon komento.” *—Prinsipyo ed Biblia: Proverbio 12:18.
Tepetan so sarilim: ‘Kasin marespeto so pitotongtong kod asawak? Kasin say mas mabetbet ya iimanoen ko et saray makapuy ya nagagawaan to imbes ya saray balibalin nagagawaan to? Antoy tono na panagsalitak no walay naobserbaan ko odino walay agko agustoan ya ginawa to?’ Kasin onkompormi asawam ed ebat mod saratan ya tepet?—Prinsipyo ed Biblia: Colosas 3:13.
Salien iya: Diad kada agew, ibagam ed asawam so anggan sakey labat ya agustoan mon ginawa to. Suhestion: Nengneng mo iramay insulat mon labalabay mon ugali to. Ipasal mon ibaga ed asawam no anto ray labalabay mod sikato.—Prinsipyo ed Biblia: 1 Corinto 8:1.
Saray gagawaen mo. Imbaga nen Alicia: “Dakdakel so kimey kod abung, kanian no isinop nen asawak iray gamit to odino urasan to ray anganan, naliknak ya rerespetoen to ak, papablien to ray sagpot ko, tan importante ak ed sikato.”
Tepetan so sarilim: ‘Kasin nanengneng ya marespeto ak diad panagtratok ed asawak? Kasin seseguroen ko ya walay panaon kod asawak tan iikdan koy atension?’ Kasin onkompormi asawam ed ebat mod saratan ya tepet?
Salien iya: Isulat so taloran paraan ya labay mon ipanengneng na asawam so respeto ed sika. Ontan met so pagawam ed sikato. Insan ipanengneng yod sakey tan sakey so insulat yo pian naamtaan yo no anto ray nepeg yon gawaen pian nipalikna yoy respeto. Manpokus kad saramay kaukolan mon gawaen base ed samay insulat nen asawam. No sika lay unonan mangipanengneng na respeto, ontan met so gawaen na asawam.
Manaral Ni
Patulongan ed Dios Pian Maliket so Panangasawa Yo
Makatulong so duaran tepet pian ondakep so panangasawa yo.


text:
From the Pastor's Notebook
From the ordinary to the extraordinary, the life of the Parish, and the musings of the Pastor.
Friday, March 18, 2016
God on our side!
The cross is the greatest proof that God is on our side! We should never fear Him, rather let us approach Him with great trust. God's mercy is greater than our sins!
Thursday, July 10, 2014
Occasions of Mercy.
O my Jesus, when shall we look upon souls with higher motives in mind? When will our judgments be true? You give us occasions to practice deeds of mercy, and instead we use the occasions to pass judgment. (Diary: Divine Mercy in my Soul, 1269)
How easy it is for us to pass judgments on people just because. Yet most of these occasion are occasions for us to do acts of mercy! How many times we have missed opportunities that would never come back for us to show the face of God's Mercy to others just because we choose to pass judgments.
And so instead of the face of mercy, we show the "wrath" and "anger" of God because we chose not to listen, to extend our hands, say hurtful and shameful words.
Sunday, July 07, 2013
14th Sunday in Ordinary Time C, Pangasinan Reflection
Imbaki nen Jesus iray pitomplon disipulo to ya sanderwa. "Laka yo!" Onya so ganggan na Katawan ed sikara. Tan onya met so ganggan ed sikatayo ran disipulo to ed sarayan panaon.
Say sakey ya disipulo et saman so labay ton ontumbok ed say Katawan, talusan tan tooren to so bangat tan say bilay na Katawan. Balet ag mansampot ed say pikabat, pantalus tan panaaral ed saray salita, bangat tan bilay na Katawan. Say disipulo met et nepeg ya ibaki met. Anto so pangibakian na Katawan tan panon ya onlad say pangibakian?
Laka yo, kuay Katawan, a singa saray karniro ed pegley da ray asod katakelan. Sikatayo to ibaki ya singa lambs in the midst of wolves. Ibaki itayo ran disipulo ed kapegleyan na persecution tan opposition ed say Katawan.
Ed saray ag manlabay ed say ibanghilyo. Ed saray walad kaugsan ya agda labay so manpatauli. Ed saray walad katilaan ya ag da labay so katwaan. Saray walad makapanyari ya manlalames ed kapara. Saray walad kairapan ya agda naako so ilalo tan panangaro na Katawan. Diad kapegleyan na bosolan, say disipulo ya mangaawit na kareenan so mabetbet ya pairapen tan papateyen, ingen.
Dwara so ganggan na Katawan ya gawaen na disipulo: manbangat ed ngaran nen Jesus tan mankimey ed pakapanyari to! Tan sikara so naibaki tan onla ya manmatalek ed say Katawan.
Sikara so manbangat, tan mangibawag na katwaan, awiten so ilalo tan panangaro a manlalapud say maung a balita nen Jesus ya anggapo so awiten dan kayamanan, pakapanyari na mundo. Sikara so manbilay para say Dios labat.
Kumadwa, sikara so mankimey unong ed say pakapanyari na Katawan! Sikara so mankimey na kamaungan; labanan so kaugsan. Paekalan so inpluensia na dimonyo. Mankimey para say kareenan.
Sirin, sikatayo ran disipulo nen Kristo ed sarayan panaon, sikatayo ni so ibabaki na Katawan. Lakayo, kuay Katawan ed sikatayo. Itila sirin ya tooren yan ganggan na Katawan, a singa tayo karniro ed pegley na asod katakelan. Abirbir nen St. Francis of Asisi so tawag na Dios tan sikato so linma: magmaliw ya instrumento na kareenan ed kapegleyan na bosolan, mangawit na panamedona no walay apasakitan, pananisia ed kawalaay panduaruan, ilalo ed kairapan, liwawa ed kabilongetan, ligliwa ed kaermenan. Sankairapan, balet nepeg ya totoor ta sikarayo so disipulo nen Kristo. No maminsan et baliktaren tayo so labay tan bilay na mundo. Tan lapud saya, saray maatap ed katakelan so onlaban ed sikatayo ran disipulo nen Kristo.
Diad sampot, say kamaungan so mantalongaring: Anengneng koy Satanas a naplag a singa kirmat a nanlapud tawen. Walay kairapan ed sarayan amin, balet inter nen Jesus so katwaan ed sikatayo. God assures us victory in Jesus Christ. Jesus assures his disciples that he has all power over evil. Ontan la komon.
Saturday, June 22, 2013
12th Sunday in Ordinary Time C, Pangasinan Reflection
Diad sayan ibanghilyo tayo walay mid-term exam ya inter tod saray babangatan to. Sikairaya so kabkaiba na Katawan, inagew-agew dan narerengel ya manbabangat. Say tepet na exam da: "Siopa ak unong ed ibabagay totoo?" Mapalasapas so ebat da: Sika kuno so Elias; sika kuno so sakey ya propitan inmolid bilay".
Say follow-up question: "Sikayo balet, antoy kuanyo? Siopa ak"
Bibirbiren tayo sakey tayo ya Kristiano. Sakey ya ontutumbok ed si Kristo. Kabat tayo sirin kumon so Katawan ta mabetbet tayo ya mimisa. Aawaten tayo ed komunyon. Kanian, no follow mid-term exam tayo nipaakar ed say panagbilay tayo ya sakey ya Kristiano (aliwa nin final exam) anto kasi so ebat tayo ed saray ag-midumaan ya tepet nen Jesus ed saray apostol to: " Siopa ak? Siopa ak ed sikayo?"
Say mabetbet ya ebat: Sikay Dios ya makapanyari. Sikay Dios ya panlalapwan ya amin. Sika so kerewen mi. Sika so biskeg mi. Tan arum nira. Twa irayan amin.
Ta no walay kakulangan tayo, tampol ontalimokor ya manpikasi tan onkerew ed Katawan. No walay panaburidoan, tampol ompeket tayo ed Katawan pian saraya komun et naekal ed sikatayo. No walay sakit, say kerew onabig ya tampol pian agla nairapan. No walay so kabusol, say pikakasi tayo, "Akaoley ka la, Katawan, ed sikato. Bales ka la. Pairap mo met a singa inpanirap tod siak." No wala tayod kairapan tan kaermenan, agtayo onsasaew ya onkerew: ekal mo yan kairapan,Katawan.
Siopa ak ed sikayo? Siopa so Katawan ed sikayo?
Aralen so ebat nen Pedro: Sikay Kristo, Anak na Dios! Anto so kabaliksan na "Kristo". Diad saray Judio, say Kristo et "Messiah". Samay alagaren dan "Manangilaban". Kanian nen tinawag nen Pedro si Jesus ya Kristo, bibirbiren ton si Jesus so Manangilaban. Tan aliwan satan labat: sikato so Manangilaban ya Anak na Dios.
Panon to itayon inlaban? Diad panamegley na krus. Inkuan na Katawan ed saray apostol to kasumpal yan inpangibelyaw nen Pedro: Nepeg ya manirap, papatey balet onolid bilay. Say dalan na kilalaban et say dalan na krus.
Kanian inkuan lamet na Katawan: No siak et Kristo, say Manangilaban, et tinombok koy dalan na krus, no labay yo ak a tumboken, sakbay yo met so krus. Aliwan sagpaminsan labat, no ingen et inagew-agew.
Malinew ya say Katawan et agto ekalen so krus ya kairapan tayo, no ingen say kuay Katawan "sakbaten tayon inagew-agew" aliwan ibatikan, tan say dalan na krus so dalan na kilalaban tayo. Anggapoy arum a dalan.
Say sakey a simbolo na pananisia tayo et say krusipio. Say krus ya wadman ya akapasak so Katawan. Ipapanengneng tod sikatayo so dwaran katwaan: aliwan mainomay so magmaliw a Kristiano. Kaibay krus. Lapud si Kristo ya Manangilaban tayo, tan Anak na Dios et inako to so krus to. Kumadwa, say panangaro nen Kristo ed sikatayo ed tagey na krus so mangiter na biskeg ed sikatayo no onsasabi rayan krus ya inagew-agew ed sikatayo. Agto itayo paolyan. "Galid siak, sikayo ran nabebelatan, tan panpainawaan ta kayo." Agtayo manaya manbokbokor ed pansasakbat tayo na kurs. Kaiba tayo so Katawan, kanian, say twa, anggapoy krus ya agtayo nasakbat lapud walay Kristo ya kaiba tayo mansasakbat.
Say crucifix komon so walad abong yo. Diad altar. Diad tagey na puerta. Pian no naneneng-neng tayo, say dasal tayo, aliwan komon naekal iray krus ed bilay tayo, no ingen naitdan tayo na biskeg pian nasakbat tayo iraya, pian diad ontan, magmaliw itayon singa si Kristo, ya oliran tayo.
Ontan pa komon. Amen.


text:
ASALAMU ALAYKOM WARAHMATULLAHI WABARAKATUH.
Happy Eid'l Fitr and Eid Mubarak to all Baloinians.
Mabrook!!
Ipangoraw ami rekano so maana o Salam go so Masisingayo ami ko manga puso ami. Sa pangniin ami sii ko ALLAH a tarimaan iyan so manga pipiya a miapamagAmal tano sa gyoto a mia ipos a Ramadhan sa pakimbagyanen yan rektano so da petamanan niyan a Balas a mapya. Mambagyan tano so Limo, Rila o ALLAH go so Kapakalidas sii ko Naraka Jahannam. Sa Limodn tano Niyan palaya sii ko sorga yan a Jannatul Firdaus.
Sa giya kiapasad a bolan a Ramadhan na mamagoyata go panamaran tano sa andamanaya e so ini sinanad rektano o Ramadhan na midadayon tano dn sa lalayon tano di makang gagalbek sa manga pipiya a Amal, sa pakalaan tano so di kang giginawae, kapamagogopa, go so ditano di kaka kalimoai a manga Muslim. Sa mapadalem rektano so babaya ko omani e petang gisaan sa mikababaya tano sii ko ped tano so datar a kapkababayae tano ko manga ginawa tano.
Pangninta palaya tano Ikalimo o ALLAH lalayon.